Brød & Sirkus

Brød & Sirkus var et postpunk-band fra Arendal som var aktivt i perioden 1981–1986.

Historie
Arendalsbandet Brød & Sirkus startet høsten 1981 med medlemmer fra punkbandene Dødens Triumf (aka Immoral Thoughts/Metallic KO) og Musikalsk Barnehage (aka Forsiktig). I 1982 ga de ut kassetten Far Familie Flagg som solgte i over 1 000 eksemplarer. Bandet deltok også på kassettene Zink Zamler og Nuclear Terra.

I 1983 forlot Thomas Robsahm bandet for å starte White Lord Jesus, mens Brød & Sirkus fortsatte med nye medlemmer.

I 1984 ga bandet ut kassett-EP-en Murene Mellom Oss. 

Brød & Sirkus ga seg i 1986 og bandmedlemmet John Josephsen, f. 04. november 1961, døde tragisk 13. juni 1987.Bengt Danielsen, (f.31. august 1967) var også en del av bandet en periode på trommer.
Ole Johan Lillegaard, Espen Lillegaard og Espen Holmberg startet senere Gul Tyv.

Konserter

Bandet holdt konserter i Arendal, Bergen (1982), Os, Kristiansand og Oslo (Blitz, 1985).

Reunion-konsert

13. desember 2014 gjorde Brød & Sirkus en reunionkonsert på Sprø Musikk Fest i Arendal og fremførte 4 gamle sanger. Bandets medlemmer for anledningen var Thomas Robsahm (keyboard), Ole Johan Lillegaard (bass), Øyvind Bjørnsen (vokal), Bryan Hayes (gitar) og Frode Olsen (trommer).Agderposten 15.12.2014, side 24-25.
9. desember 2017 gjorde Brød & Sirkus en ny reunionkonsert på Sprø Musikk Fest i Arendal. Bandets medlemmer for anledningen var Thomas Robsahm (keyboard), Ole Johan Lillegaard (bass), Øyvind Bjørnsen (vokal), Jan Gunnar Andreassen (gitar) og Frode Olsen (trommer).Agderposten 11.12.2017, side 26-27.

Diskografi
kassett - album 
 Far Familie Flagg (Neronastri 1982)

kassett - EP 
 Murene Mellom Oss (Neronastri 1984)

 Referanser 

 Eksterne lenker 


Kategori:Norske punkband
Kategori:Norske rockegrupper
Kategori:Band etablert i 1981
Kategori:1981 i Norge